ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኮቪድ 19 ፡ ሃገራት ኣውሮጳዊ ሕብረት ሰፊሕ ህዝባዊ ክታበት ኮሮናቫይረስ ጀሚረን 27 ታሕሳስ 2020 ምንጪ ስእሊ, Reuters ኣባል ሃገራት፡ ሕብረት ኣውሮጳ ኣብ ኩለን ኣባላት እቲ ሕብረት ሎሚ ዝተወደበ ህዝባዊ ክታበት ጀሚሩ። ፕረዚደንት ሕብረት ኣውሮጳ ኡስላ ቮን ደር ለይን እቲ ኣብ ሃገራት ሕብረት ኣውሮጳ ኣብ መዓላ ክውዕል ፈቓድ ዝረኸበ ብፋይዘር ባዩ ኤንተክ ዝፈረየ ክታበት ናብ 27 ሃገራት ኣባላት ሕብረት ኣውሮጳ ከምዝበጽሐ ትማሊ ገሊጻ። ገለ ሃገራት ትማሊ እቲ ክታበት ኣብ ኢደን ምስ ኣተወ ሽዑ ንሽዑ ክታበት ከምዝጀመራ ገሊጸን። ኣብ 27 ሃገራት እቲ ሕብረት ክሳብ ሎሚ 335,000 ሰባት ምስ ኮቪድ 19 ብዝተሓሓዝ ሕማማት ሞይቶም ኣለዉ። ካብዚ ብተወሳኺ ኣብ ምሉእ እቲ ሕብረት ልዕሊ 14 ሚልዮን ሰባት ብኮሮናቫይረስ ክልከፉ እንከለዉ ዳርጋ ኣብ ኩለን ሃገራት ተሪር ዕጽዋ ተኣዊጁ ይርከብ። "ኮቪድ 19፡ ናይ መጀመርታ ለበዳ ኣይኮነን፤ ናይ መወዳእታን እውን ኣይክኸውንን'ዩ" ድሕሪ ጸላም ብርሃን: ድሕሪ ጸበባ መስተርሆት ዘይተርፍ እዩ!
